OpenLLM-France/wikimedia huggingface dataset:
# Metahomaloptera omeiensis

Metahomaloptera omeiensis és una espècie de peix de la família dels balitòrids i de l'ordre dels cipriniformes.

## Hàbitat

És un peix d'aigua dolça i de clima temperat.

## Distribució geogràfica

Es troba a Àsia: riu Iang-Tsé i conca del riu Jinsha-jiang a Sichuan (la Xina).

## Referències

* ↑ uBio (anglès)
* ↑ Chang H.-W., 1944. Notes of the fishes of western Szechwan and eastern Sikang. Sinensia v. 15 (núms. 1-6). 27-60.
* ↑ BioLib (anglès)
* ↑ Chang, H.-W., 1944. Notes of the fishes of western Szechwan and eastern Sikang. Sinensia v. 15 (núms. 1-6): 27-60.
* 1 2 FishBase (anglès)
* ↑ Zhang, W., 1998. China's biodiversity: a country study. China Environmental Science Press, Beijing. 476 p.
* ↑ Kottelat, M. i X.L. Chu, 1988. A synopsis of Chinese balitorine loaches (Osteichthyes: Homalopteridae) with comments on their phylogeny and description of a new genus. Rev. suisse Zool. 95(1):181-201.
* ↑ Hwang, H.C., P.C. Yueh i S.F. Yu, 1982. The freshwater fishes of China in colored illustrations. Vol. 1 Shanghai Sciences and Technology Press, Shanghai, la Xina. 173 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Åke Lundeberg

Åke Lundeberg (Gävle, 14 de desembre de 1888 – Gävle, 29 de maig de 1939) va ser un tirador suec que va competir a començaments del segle xx.
El 1912 va prendre part en els Jocs Olímpics d'Estocolm, on va disputar cinc proves del programa de tir. Guanyà la medalla d'or en les proves de tir al cérvol, doble tret i tir al cérvol, tret simple per equips i la de plata en la de tir al cérvol, tret simple. En la prova de Fossa olímpica per equips fou quart, mentre en la prova individual de fossa olímpica fou vintè.

## Referències

* ↑ «Åke Lundeberg Olympic Results». sports-reference.com. Arxivat de l'original el 16 d'octubre 2014. [Consulta: 13 juliol 2016].
* ↑ Åke Lundeberg. Comitè Olímpic Suec
# Karl Nag

Karl Henriksen Nag (Strand, Rogaland, 10 de novembre de 1893 - Stavanger, Rogaland, 9 d'agost de 1975) va ser un remer noruec que va competir a començaments del segle xx. Era germà del també remer Theodor Nag.
El 1920 va prendre part en els Jocs Olímpics d'Anvers, on guanyà la medalla de bronze en la competició del vuit amb timoner del programa de rem.

## Referències

* 1 2 «Theodor Nag Olympic Results». sports-reference.com. Arxivat de l'original el 14 de desembre 2012. [Consulta: 8 octubre 2017].
# Can Galvany

«Can Galvany» té aquests significats:
* Can Galvany (Barcelona)
* Cal Galvany (Collbató)
* Can Galbany (Montornès del Vallès)
# Kenichi Konishi

Kenichi Konishi (japonès: 小西 健) (Hamhung, 20 de març de 1909 - 20 de març de 1986) va ser un jugador d'hoquei sobre herba japonès que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla de plata com a membre de l'equip japonès en la competició d'hoquei sobre herba.

## Referències

* ↑ «Kenichi Konishi Olympic Results». sports-reference.com. Arxivat de l'original el 17 d’abril 2020. [Consulta: 16 juliol 2018].
# Asaba

Asaba (igbo: Àhàbà) és la capital de l'Estat del Delta, de Nigèria. Segons el cens de 2006 té una població estimada de 149.603 habitants.

## Geografia

La ciutat d'Asaba, és la capital de l'estat del Delta i està situada estratègicament en un cim a la riba occidental del riu Níger. Està en un lloc que connecta l'est, l'oest i el nord del país a través del riu.
Asaba està a uns 6 graus al nord de l'equador i a la mateixa distància a l'est del meridià. La ciutat té una superfície de 300 quilòmetres quadrats i gaudeix d'un clima tropical.

## Demografia i etnologia

La majoria de la població d'Asaba són aniomes (igbos), itsekiris, urhobos, isokos, ijaws, hauses i iorubes.

## Història

Asaba havia estat la capital del Protectorat de Nigèria Meridional. Va ser fundada el 1884. Fou la seu de la Royal Niger Company, mitjançant la qual els britànics van estimular el comerç i l'exportació de béns cap Anglaterra.
Maryam Babangida, dona del General Ibrahim Babangida, cap d'estat de Nigèria entre el 1985 i el 1993 era filla de la ciutat.

### Massacre d'Asaba

Les massacres d'Asaba van succeir el 7 d'octubre de 1967 durant la Guerra de Biafra. En aquestes, les tropes federals nigerianes van provocar la mort de més de 700 homes i nens civils a la ciutat d'Asaba. La majoria dels cossos van ser enterrats en fosses comunes sense les cerimònies fúnebres. Les tropes federals nigerianes van ocupar la ciutat durant diversos mesos i la van destruir.

## Referències

* ↑ Isichei, Elizabeth Allo. A History of African Societies to 1870. Cambridge University Press, 1997, p. 249. ISBN 0-521-45599-5 [Consulta: 13 desembre 2008].
* ↑ Letters from Nigeria,D.W. Carnegie,BiblioBazaar, LLC, ISBN 978-1-103-27100-9
* ↑ «Lawmaker dedicates Asaba City website to Maryam Babangida» (en anglès). Vanguard, 13-10-2010. [Consulta: 13 gener 2018].
* ↑ Bird, Ottanelli, S.E. «The History and Legacy of the Asaba, Nigeria Massacres». African Studies Review, 54, 2011, pàg. 1-26. Arxivat de l'original el 2014-06-28 [Consulta: 4 març 2014]. Arxivat 2014-06-28 a Wayback Machine.
* ↑ «video de Legacy of Asaba». [Consulta: 4 març 2014].

## Enllaços externs

* Asaba - Lloc web oficial
# Émile Dupont

Émile Leon Jacques Dupont (Lieja, 8 de juny de 1887 – Lieja, 18 de març de 1959) va ser un tirador belga que va competir a començaments del segle xx. El 1911 es casà amb la tennista Marthe Dupont-Trasenster.
El 1920 va prendre part en els Jocs Olímpics d'Anvers, on disputà dues proves del programa de tir. Guanyà la medalla de plata en la competició de fossa olímpica per equips, mentre en la prova individual fou novè.
Quatre anys més tard, als Jocs de París, tornà disputar les dues mateixes proves. En la competició de fossa olímpica per equips fou quart, mentre en la prova individual hagué d'abandonar.

## Referències

* 1 2 3 «Émile Dupont Olympic Results». sports-reference.com. Arxivat de l'original el 16 d'octubre 2017. [Consulta: 15 octubre 2017].
# Tossal del Ginebre

El Tossal del Ginebre és una muntanya de 716 metres que es troba al municipi de Biosca, a la comarca catalana del Solsonès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Karl Proisl

Karl Proisl (Traisen, 9 de juliol de 1911 - Belgrad, 2 de desembre de 1949) fou un piragüista austríac que va competir durant la dècada de 1930.
El 1936 va prendre part en els Jocs Olímpics de Berlín, on disputà dues proves del programa de piragüisme. Fent parella amb Rupert Weinstabl, guanyà la medalla de plata en la competició del C-2 1.000 metres i la de bronze en la de C-2 10.000 metres.
En el seu palmarès també destaquen dues medalles, una d'or i una de plata al Campionat del món en aigües tranquil·les de 1938.

## Referències

* 1 2 «Karl Proisl Olympic Results». sports-reference.com. Arxivat de l'original el 17 d’abril 2020. [Consulta: 28 desembre 2018].
# Sengri

El sengri és una beguda calenta a base de vi negre originària de Menorca al segle xviii, durant l'ocupació britànica de l'illa. El mot sengri ve d'una adaptació al català (menorquí) de l'anglès sangaree. Es beu ben calent abans d'anar a dormir, per entrar en calor.

## Referències

* 1 2 Vega Pérez de Arlucea, A. «The long and complex history of sangría» (en anglès). Sur.
Gastronomia dels territoris catalanoparlants :
Companatges i condiments :
# Käthe Krauß

Käthe Krauß (Dresden, 29 de novembre de 1906 - Mannheim, 9 de gener de 1970) va ser una atleta alemanya, especialista en curses de velocitat, que va competir durant la dècada de 1930.
El 1936 va prendre part en els Jocs Olímpics de Berlín, on va disputar dues proves del programa programa d'atletisme. Guanyà la medalla de bronze en els 100 metres, mentre en els 4x100 metres, fou desqualificada en la final. En aquesta prova havien aconseguit el rècord del món en sèries.
En el seu palmarès també destaquen tres medalles d'or i una de bronze als Campionats Mundials femenins de 1934 i una medalla d'or i dues de plata al Campionat d'Europa d'atletisme de 1938. També guanyà 13 campionats nacionals en 100, 200, 4x100 metres llisos, salt de llargada i pentatló.
Després de la Segona Guerra Mundial es va traslladar a Landau, on va exercir d'entrenadora. El 1952 va publicar un llibre sobre l'atletisme, titulat Der Kurzstreckenlauf.

## Millors marques

* 100 metres. 11.8" (1935)
* 200 metres. 24.4" (1938)
* 80 metres tanques. 12.2" (1936)
* Salt d'alçada. 1.51 metres (1933)
* Salt de llargada. 5.85 metres (1937)
* Llançament de pes. 11.99 metres (1933)
* Llançament de disc. 41.65 metres (1935)
* Llançament de javelina. 37.91 metres (1931)

## Referències

* 1 2 «Käthe Krauß Olympic Results». sports-reference.com. Arxivat de l'original el 2009-09-01. [Consulta: 3 març 2019].
* ↑ Fritz Steinmetz, 75 Jahre Deutsche Leichtathletik-Meisterschaften 1898–1972, Berlin: Bartels & Wernitz, 1973, ISBN 9783870399566, p. 191 (alemany)
* ↑ Leichtathletik – Deutsche Meisterschaften (100m-Damen), Historie, Sport-komplett.de (alemany), retrieved 17 July 2012.
* ↑ Steinmetz, p. 192
* ↑ Steinmetz, p. 196.
* ↑ Leichtathletik – Deutsche Meisterschaften (200m – Damen), Historie, Sport-komplett.de (alemany), retrieved 17 July 2012.
* ↑ Leichtathletik – Deutsche Meisterschaften (Staffeln – Damen – Teil 1), Historie, Sport-komplett.de (alemany), retrieved 17 July 2012.
* ↑ Steinmetz, p. 261.
* ↑ Leichtathletik – Deutsche Meisterschaften (Weitsprung – Damen), Historie, Sport-komplett.de (alemany), retrieved 17 July 2012.
* ↑ Leichtathletik – Deutsche Meisterschaften (Mehrkampf – Damen), Historie, Sport-komplett.de (alemany), retrieved 17 July 2012.
* ↑ Eberhard Vollmer, "Neuauflage der 'ewigen' Senioren-Bestenliste", Leichtathletik.de, 30 November 2010 (alemany)
* ↑ Käthe Krauss a trackfield.brinkster.net
# Emilio Trivini

Emilio Trivini (Dongo, 5 d'abril de 1938 - Roma, 27 d'agost de 2022) és un remer italià, ja retirat, que va competir durant la dècada de 1960.
El 1964 va prendre part en els Jocs Olímpics d'Estiu als Jocs de Tòquio, on guanyà la medalla de plata en la prova del quatre amb timoner del programa de rem. Formà equip amb Renato Bosatta, Giuseppe Galante, Franco De Pedrina i Giovanni Spinola. Quatre anys més tard, als Jocs de Ciutat de Mèxic fou quart en la prova del quatre amb timoner.
En el seu palmarès també destaquen una medalla de plata als Jocs del Mediterrani del 1963 i una de bronze al Campionat d'Europa de rem de 1964.

## Referències

* 1 2 «Olympedia – Emilio Trivini». [Consulta: 6 juny 2022].
* ↑ «Rudern - Europameisterschaften (Herren - Vierer m.Stm.)». [Consulta: 6 juny 2022].
# Mi Marilyn

Mi Marilyn és un curtmetratge espanyol de 1975 dirigit per José Luis Garci, la seva primera obra. Amb el fil conductor de la veu de l'actor José Sacristán, tracta sobre el mite de Marilyn Monroe i el seu mite sexual a través de la seva filmografia, i com aquesta va funcionar com a "passaport a un plaer fora d'abast" per a la joventut espanyola de la dècada del 1950.

## Premis

Medalles del Cercle d'Escriptors Cinematogràfics
| Any | Categoria | Resultat |
| 1975 | Millor Curtmetratge | Guanyador |

## Referències

* ↑ Marsha Kinder Blood Cinema: The Reconstruction of National Identity in Spain, p. 403
* ↑ «Medallas del CEC a la producción española de 1975». CEC. Arxivat de l'original el 2021-05-06. [Consulta: 15 desembre 2018].

## Enllaços externs

* Mi Marilyn a YouTube
* Sessió de curtmetratges a la Filmoteca de Navarra
# Émile Rumeau

Émile Rumeau (Port Saïd, 23 de desembre de 1878 - 7è districte de París, 8 de juliol de 1943) va ser un tirador francès que va competir a començament del segle xx.
El 1920 va prendre part en els Jocs Olímpics d'Anvers, on va disputar sis proves del programa de tir. Guanyà la medalla de plata en la prova de rifle militar, 300 metres per equips, bocaterrosa i quatre diplomes olímpics.
Quatre anys més tard, als Jocs de París, guanyà la medalla de plata en la prova de rifle lliure per equips, una de les tres del programa de tir que disputà.

## Referències

* 1 2 «Émile Rumeau Olympic Results». sports-reference.com. Arxivat de l'original el 18 de desembre 2012. [Consulta: 25 maig 2018].
# Agrotis laysanensis

Agrotis laysanensis és una espècie de lepidòpter ditrisi de la família dels noctúids (Noctuidae) actualment extinta. Era una espècie endèmica de l'illa de Laysan (Hawaii, Estats Units). Els mascles feien 36 mm d'envergadura i les femelles 42 mm. Normalment les femelles eren més fosques que els mascles.
El 1903 els treballadors que feien la recol·lecció de guano a l'illa de Laysan varen deixar lliures alguns conills. Aquests varen destrossar una gran part de la vegetació de l'illa en uns pocs anys. L'última vegada que es va demostrar l'existència d'aquesta papallona fou l'any 1911.
El 1986 l'espècie Agrotis laysanensis fou inscrita en la Llista Roja de l'UICN. Finalment l'any 1989 fou declarada definitivament extinta segons el United States Fish and Wildlife Service.

## Referències

* ↑ World Conservation Monitoring Centre 1996. (anglès)
* ↑ Walter Rothschild. Some New Species of Lepidoptera. Novitates Zoologicae Vol. 1, 1894
* ↑ Charles. H. Lamoureux. The flora and vegetation of Laysan Island. Atoll Research Bulletin 97 (1963)
* ↑ Natureserve
* ↑ IUCN, World Conservation Monitoring Centre - Agrotis laysanensis
* ↑ «Agrotis laysanensis». Arxivat de l'original el 2008-01-23. [Consulta: 19 juny 2009].

## Enllaços externs

* 2006 IUCN Red List of Threatened Species
# Kenji Kimura

Kenji Kimura (japonès: 木村憲治) (Setagaya, 19 de juliol de 1945) és un ex-jugador de voleibol japonès que va competir durant la dècada de 1960.
El 1968 va prendre part en els Jocs Olímpics de Ciutat de Mèxic, on guanyà la medalla de plata en la competició de voleibol. Quatre anys més tard, als Jocs de Múnic, guanyà la medalla d'or en la mateixa competició. En el seu palmarès també destaca la medalla d'or als Jocs Asiàtics de 1966.

## Referències

* ↑ «Kenji Kimura Olympic Results». sports-reference.com. Arxivat de l'original el 17 d’abril 2020. [Consulta: 1r octubre 2019].
# Käthe Köhler

Käthe Köhler (Hamburg, 10 de novembre de 1913 - valor desconegut) fou una saltadora alemanya que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de bronze en la competició de palanca de 10 metres del programa de salts.

## Referències

* ↑ «Käthe Köhler Olympic Results». sports-reference.com. Arxivat de l'original el 2012-12-16. [Consulta: 5 març 2019].
# Loikaemie

Loikaemie és un grup alemany de música oi! format l'octubre de 1994 a Plauen. És coneguts per difondre la cultura skinhead i per la cançó «Good night white pride», expressió que s'ha convertit en un lema de la lluita antifeixista.

## Discografia
### Àlbums

* Ihr für uns und wir für euch (1996)
* Wir sind die Skins (2000)
* III (2002)
* 10 Jahre Power from the Eastside (2005)
* Loikaemie (2007)
* 20 Jahre Das Fest der Abschied (2016)

### EP

* Demotape (1995)
* Oi! That’s yer lot (1997)
* Loikaemie / Smegma split: "Oi! The split!" (1998)
* Loikaemie / Menace split (1998)
* Lumpenmann (2022)

### DVD

* 10 Jahre Power from the Eastside (2005)
* 20 Jahre Das Fest der Abschied (2016)

## Referències

* ↑ «Wider die Erwartungshaltung» (en alemany). Ox Fanzine, 02-11-2007. [Consulta: 31 agost 2022].
* ↑ «La historia tras el logo "Good Night, White Pride"» (en castellà), 12-03-2015. [Consulta: 31 agost 2022].
* ↑ «Loikaemie estrenan su primera canción en 15 años: «Lumpenmann»» (en castellà). Condenado Fanzine, 12-10-2022. [Consulta: 4 desembre 2022].
# Església del Remei de Guèmol

Església del Remei de Guèmol és una església barroca del barri de Guèmol (Banyoles, Pla de l'Estany) protegida com a bé cultural d'interès local.

## Descripció

L'església, aixecada segurament a la darreria del segle xviii, en substitució de l'antiga romànica, no té una clara definició tipològica, malgrat que es manté amb la mateixa característica de planta basilical d'una nau (amb capelles lateral adossades posteriorment). La façana s'observa arrebossada, amb paraments vist als cantons, de pedra angulars o cantoneres, òcul centrat sobre la porta, sense ornamentacions, i taulat a dues aigües, amb el ràfec d'escàs voladís i carener perpendicular a la façana.Hi ha, adossat a la mateixa façana i en la crugia lateral esquerra, un campanar octogonal sobre planta quadrada amb quatre finestres apuntades i balustrada a l'últim tram, que envolta un petit cupulí. La porta, de molt discreta presència, es mostra emmarcada amb pedres rectangulars, amb alternació d'entrants i sortints. Una gran llosa monòlit marca la llinda en la seva part superior, sense cap ornamentació. Directament, a la part de sobre, una petita fornícula, sense cap escultura probablement disposada per ubicar-hi la imatge de la Verge del Remei, advocació sota la qual ja es trobava al segle xviii.

## Història

Guémol fou des d'antic, un petit nucli de població directament vinculat a Banyoles i que formà part de la seva expansió a partir d'un pont de desenvolupament urbà i comercial, igual que els nuclis desenvolupats a partir del Monestir, en l'Edat Mitjà, a la vila Vella i Nova. L'església de Sant Pere o de Guémol, fou cedida «amb els seus delmes i obligacions», al Monestir l'any 957. És a dir, l'església estava ja documentada al segle x. La donació al monestir fou efectuada pel bisbe de Girona, Arnulfo, amb ocasió de la Consagració de l'església cenobial de Sant Esteve el 957. D'aquelles dates prové el nom d'Agemal, que en evolució fonètica davallà en el nom de Guémol el 1654. Amb anterioritat a l'any 1608 en que fou unida a Miánegues (altre petit nucli de població igualment datat des de l'edat mitjana), l'església de Sant Pere de Guémol havia estat parròquia, però depenent del Monestir en les principals festes i fets religiosos.

## Referències

* 1 2 «Església del Remei de Guèmol». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 6 juliol 2017].
# Andreas Divus

Andreas Divus (Koper, 1490 - 1548), conegut també com a Justinopolitanus, fou un humanista i traductor del Renaixement italià, del que se'n sap poc de la seva vida. Se'l coneix especialment per les seves traduccions llatines d'Homer.
Divus és citat de forma directa per Ezra Pound en el seu poema llarg The Cantos, en concret al principi del Canto I ("Lie quiet Divus. I mean, that is Andreas Divus, In officina Wecheli, 1538, out of Homer").

## Obres publicades

* Homeri, poetarum omnium principis, Ilias Andrea Divo Justinopolitano interprete ad verbum translata... (Venetiis 1537, Lugduni 1538). Dedicatòria P. P. Vergerio
* Homeri Ilias ad verbum translata A. Divo Justinopolitano interprete... (Parisiis 1538, Salingiaci 1540)
* Homeri poetae clarissimi Odyssea Andrea Divo Justinopolitano interprete... (Venetiis 1537, Lugduni 1538, 1539)
* Homeri opera graecolatina quaequidem nune extant omnia... (Basileae 1561, 1567; Argentorati 1564; Aureliae Allobrogum 1588, 1609; Lugduni 1656)
* Aristophanis... Comoediae undecim e graeco in latinum ad verbum translatae Andrea Divo Justinopolitano interprete... (Venetiis 1538, 1548; Basileae 1539, 1542, 1552; Lugduni Batavorum 1554, 1624, 1625)
* Aristophanis... Comoediae: Plutus, Nebulae, Ranae, Eguites, Acharnes, Vespae, Ares, Pax, Concinantes, Sacra Cereris celebrantes, Lysistratae. E graeco in latinum ad verbum translatae Andrea Divo interprete (Venetiis 1597)
* Aristophanis Comoediae undecim... interpretatione Nicodemi Frischlini, Florentis Christiani et Andreae Divi (Aureliae Allobrogum 1607, 1608)
* Theocriti Syracusani... Idyllis trigintasex, recens e graeco in latinum ad verbum translata, Andrea Divo Justinopolitano interprete... (Venetiis 1539, Basileae 1554).

## Referències

* 1 2 «Divus Justinopolitanus, Andreas» (en eslovè). Slovenska biografija. Slovenska akademija znanosti in umetnosti [Ljubljana] [Consulta: 22 març 2017].
* ↑ William Cookson, A Guide to the Cantos of Ezra Pound (2001), pp. 3-4.
* ↑ Carroll F. Terrell, A Companion to The Cantos of Ezra Pound (1993), p. 1.
* ↑ http://www.english.illinois.edu/maps/poets/m_r/pound/canto1.htm Arxivat 2017-03-11 a Wayback Machine.
# Pierre Levegh

Pierre Eugène Alfred Bouillin va ser un pilot de curses automobilístiques francès que va arribar a disputar curses de Fórmula 1.
Levegh va néixer el 22 de desembre del 1905 a París, França. Va morir l'11 de juny del 1955 en el famós accident en el qual van morir 82 persones a Le Mans.

## A la F1

Va debutar a la cinquena cursa de la història de la Fórmula 1, el GP de Bèlgica disputat el 18 de juny del 1950,i que formava part del campionat del món de la temporada 1950 de F1, on ja va continuar participant fins a final de temporada.
Pierre Levegh no va sumar cap punt pel campionat, però va participar en diverses curses no puntuables pel campionat de la F1, entre les quals hi ha les 24 hores de Le Mans on va arribar a ser quart.

## Resultats a la F1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | Posició | Punts |
| 1950 | Pierre Levegh | Talbot-Lago | Talbot Straight-6 | GBR | MON | 500 | SUI | BEL 7 | FRA Ret | ITA Ret | | - | 0 |
| 1951 | Pierre Levegh | Talbot-Lago | Talbot Straight-6 | SUI | 500 | BEL 8 | FRA | GBR | ALE 9 | ITA Ret | ESP | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 6 | 0 | 0 | 0 | 0 | 0 |
# Kristian Hovde

Kristian Hovde (Vikersund, 6 de desembre de 1903 - Vikersund, 19 d'agost de 1969) fou un esquiador de fons noruec que va competir durant la dècada de 1930.
El 1932 va prendre part en els Jocs Olímpics d'Hivern de Lake Placid, on fou tretzè en la cursa dels 18 quilòmetres del programa d'esquí de fons. En el seu palmarès destaca una medalla de plata al Campionat del Món d'esquí nòrdic de 1931.

## Referències

* ↑ «Kristian Hovde Olympic Results». sports-reference.com. Arxivat de l'original el 17 de desembre 2012. [Consulta: 7 gener 2020].
* ↑ Kristian Hovde a Federació Internacional d'esquí